Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4645

(2) Az érintett állam kérésére a Bizottság, sürgősségi eljárásban, meghatározza az általa szükségesnek ítélt védintézkedéseket, pontosan megjelölve azok alkalmazásának feltételeit és szabályait. Súlyos gazdasági nehézségek esetén a Bizottság öt munkanapon belül köteles eljárni. Az így elrendelt intézkedéseket azonnal alkalmazhatóak. A mezőgazdasági ágazatban, ahol a jelenlegi Közösség és Görögország közötti kereskedelem komoly zavarokat okoz, vagy ezek okozásával fenyeget valamely tagállam piacán, a Bizottság az érintett tagállam megfelelő intézkedések megtételére vonatkozó kérelmére a kérelem kézhezvételétől számított 24 órán belül dönt. Az így elrendelt intézkedéseket azonnal alkalmazhatóak; ezeknek az intézkedéseknek figyelembe kell venniük valamennyi érintett fél érdekeit és különösen a szállítási problémákat.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes